title: 2002/253/EZ: Odluka Komisije od 19. ožujka 2002. o utvrđivanju definicija slučajeva zaraznih bolesti koje se prijavljuju u mrežu Zajednice na temelju Odluke Europskog parlamenta i Vijeća br. 2119/98/EZ (priopćena pod brojem dokumenta C(2002) 1043)

text:
               15/Sv. 011

               HR

               Službeni list Europske unije

               8

         32002D0253

               L 086/44

               SLUŽBENI LIST EUROPSKE UNIJE

               19.03.2002.

      ODLUKA KOMISIJE

   od 19. ožujka 2002.
   o utvrđivanju definicija slučajeva zaraznih bolesti koje se prijavljuju u mrežu Zajednice na temelju Odluke Europskog parlamenta i Vijeća br. 2119/98/EZ
   (priopćena pod brojem dokumenta C(2002) 1043)
   (2002/253/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Europskog parlamenta i Vijeća br. 2119/98/EZ od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici (1), a posebno njezin članak 3. točku (c),
   budući da:

               (1)

               Države članice trebale bi dostavljati informacije o epidemiološkom razvoju zaraznih bolesti i pojavi prijetnji za javno zdravlje uzrokovanih zaraznim bolestima koristeći mrežu Zajednice na način koji omogućava usporedbu radi poduzimanja mjera sprečavanja i kontrole na razini Zajednice i na nacionalnoj razini.

               (2)

               Utvrđivanje zajedničkih definicija slučajeva preduvjet je za uspoređivanje ovih podataka, čak i kada mreže za nadzor posebnih bolesti još nisu uspostavljene. Čim ova Odluka stupi na snagu, ove bi se definicije slučajeva trebale koristiti za prijavljivanje u mrežu Zajednice, a trebale bi biti usklađene s pravilima o zaštiti osobnih podataka.

               (3)

               Definicije slučajeva koje omogućavaju usporedbu prilikom prijave trebale bi biti slojevite, čime se strukturama i/ili tijelima država članica daje veća fleksibilnost pri dostavi informacija o bolestima i posebnim zdravstvenim pitanjima. Ove definicije slučajeva osobito će olakšati prijavljivanje bolesti navedenih u Odluci Komisije 2000/96/EZ (2).

               (4)

               Definicije slučajeva trebale bi biti tako sastavljene da omoguće državama članicama da primjenom podataka iz svojih postojećih sustava u prijavljivanju sudjeluju u najvećoj mogućoj mjeri. Definicije bi trebale omogućiti više razina osjetljivosti i specifičnosti koje odgovaraju različitim ciljevima prikupljanja informacija, a trebalo bi ih biti i jednostavno izmijeniti.

               (5)

               Mjere predviđene ovom Odlukom u skladu su s mišljenjem Odbora osnovanog Odlukom br. 2119/98/EZ,

         DONIJELA JE OVU ODLUKU:
   Članak 1.
   Za potrebe dostavljanja podataka za epidemiološki nadzor i kontrolu zaraznih bolesti na temelju odredaba Odluke br. 2119/98/EZ, a posebno njezinoga članka 4., države članice primjenjuju definicije slučajeva navedene u Prilogu.
   Članak 2.
   Ova će se Odluka prema potrebi prilagođavati na temelju najnovijih znanstvenih podataka.
   Članak 3.
   Ova se Odluka primjenjuje od 1. siječnja 2003.
   Članak 4.
   Ova je Odluka upućena državama članicama.

      Sastavljeno u Bruxellesu 19. ožujka 2002.

            Za Komisiju

         David BYRNE

            Član Komisije

      (1)  SL L 268, 3.10.1998., str. 1.

      (2)  SL L 28, 3.2.2000., str. 50.
   PRILOG

      DEFINICIJE SLUČAJEVA ZARAZNIH BOLESTI NAVEDENIH U ODLUCI 2000/96/EZ

   OPĆA NAČELA ZA PRIMJENU OVIH DEFINICIJA SLUČAJEVA

               —

               Ako nije drukčije navedeno, treba prijavljivati samo simptomatske bolesti; međutim, asimptomatske infekcije treba smatrati slučajevima za prijavljivanje ako su od zdravstvenog odnosno javnozdravstvenog značaja.

               —

               „Slučaj s epidemiološkom vezom” jest slučaj koji bilo da je bio izložen potvrđenom slučaju, bilo da je bio izložen istom izvoru kojem je bio izložen i potvrđeni slučaj (npr. ista hrana, boravak u istome hotelu itd.).

               —

               Potrebno je koristiti sustav koji se sastoji od sljedeće tri razine:

                           —

                           potvrđen slučaj: potvrđen laboratorijskim nalazima,

                           —

                           vjerojatan slučaj: nedvojbena klinička slika odnosno epidemiološka povezanost s potvrđenim slučajem,

                           —

                           moguć slučaj: klinička slika upućuje na mogućnost bolesti, ali slučaj nije potvrđen ni vjerojatan.

                     Klasifikacija prema ovim trima razinama može ovisiti o epidemiološkim svojstvima pojedine bolesti.

               —

               Navedeni klinički simptomi služe samo kao indikativni primjeri, a nisu taksativni.

               —

               Za većinu bolesti navedeno je više „kriterija za laboratorijsku dijagnozu”. Ako nije drukčije navedeno, za potvrdu slučaja dovoljan je samo jedan.

               —

               Kratica „NP” u popisu definicija slučajeva znači „nije primjenjivo”.

         UVODNE NAPOMENE

               1.

               Jedina je svrha informacija navedenih u ovom dokumentu jednoobrazno prijavljivanje i usporedivost podataka unutar mreže Zajednice. Klinički opis daje opću sliku bolesti te nužno ne iskazuje sve značajke potrebne za kliničku dijagnozu bolesti.

               2.

               Ovdje navedeni laboratorijski kriteriji za dijagnozu mogu se zadovoljiti primjenom različitih metoda testiranja. Međutim, ako su navedene specifične tehnike, preporučuje se upravo njihova primjena.

      DEFINICIJE SLUČAJEVA

   SINDROM STEČENE IMUNODEFICIJENCIJE (AIDS) I HIV INFEKCIJA
   1.
         Aids

      Klinički opis

   Obuhvaća sve osobe zaražene virusom humane imunodeficijencije (HIV) koje imaju bilo koje od 28 kliničkih stanja navedenih u europskoj definiciji za nadzor slučajeva AIDS-a.

      Kriteriji za dijagnozu

               I.

                  Odrasli i adolescenti: europska definicija iz 1993. za nadzor slučajeva AIDS-a (vidjeti Prilog II.).

               II.

                  Djeca u dobi < 13 godina: revizija iz 1995. europske definicije za nadzor slučajeva AIDS-a kod djece (vidjeti Prilog III.).

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Slučaj koji odgovara europskoj definiciji za slučajeve AIDS-a.

         2.
         HIV infekcija

      Klinički opis

   Dijagnoza se temelji na laboratorijskim kriterijima za infekciju HIV-om odnosno za dijagnozu AIDS-a.

      Laboratorijski kriteriji za

   I.   Odrasli, adolescenti i djeca u dobi ≥ 18 mjeseci

               —

               Pozitivan rezultat probira na antitijela za HIV potvrđen drugim testom na antitijela

               —

               Nalaz nukleinske kiseline HIV-a (RNA ili DNA)

               —

               Nalaz virusa humane imunodeficijencije pomoću testa na antigen HIV-a p24, uključujući i neutralizacijski test

               —

               Izolacija HIV-a (u kulturi)

         II.   Djeca u dobi < 18 mjeseci

               —

               Pozitivni rezultati utvrđeni u dvije zasebne pretrage (koje ne obuhvaćaju krv iz pupkovine) pomoću jednog ili više testova za otkrivanje HIV-a, kako slijedi:

                           —

                           Nalaz nukleinske kiseline HIV-a (RNA ili DNA)

                           —

                           Test na antigen HIV-a p24, uključujući i neutralizacijski test, u djece u dobi od 1 mjeseca ili starije

                           —

                           Izolacija HIV-a (iz kulture)

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Slučaj koji je laboratorijski potvrđen ili koji zadovoljava europsku definiciju za slučajeve AIDS-a.

         ANTRAKS

      Klinički opis

      Inhalacijski antraks

   Nakon inhalacije Bacilus anthracis i kratkotrajnog prodroma, dolazi do akutnog febrilnog respiratornog zatajenja s hipoksijom, dispnejom i širenjem medijastinuma vidljivog na rendgenu.

      Kutani antraks

   Lezija kože koja se razvija iz gnojnog prišta preko vezikularne faze do utisnutog crnog udubljenog čira okruženog edemom. Ta lezija obično ne boli, ali su moguće opće smetnje (vrućica i opća slabost).

      Gastrointestinalni antraks

   Nakon konzumacije sirove kontaminirane hrane javlja se sindrom teške boli u abdomenu, proljev, groznica i septikemija.

      Laboratorijski kriteriji za dijagnozu

               —

               Izolacija i potvrda B. anthracis iz uzoraka prikupljenih iz obično sterilnog mjesta (npr. krvi ili cerebrospinalnog likvora - SCF) ili lezija drugog zahvaćenog tkiva (koža, pluća ili crijevo);

               —

               oboje od sljedećeg:

                           —

                           dokaz o DNA B. anthracis (npr. pomoću PCR testa) iz uzoraka prikupljenih iz obično sterilnog mjesta (npr. krvi ili SCF) ili lezija drugog zahvaćenog tkiva (koža, pluća ili crijevo),

                           —

                           dokaz o prisutnosti B. anthracis u kliničkom uzorku pomoću imunohistokemijskog bojenja zahvaćenog tkiva (koža, pluća ili crijevo).

         Bris nosa bez znakova bolesti ne doprinosi dijagnosticiranju slučaja.

      Klasifikacija slučajeva

               Moguć:

               NP

               Vjerojatan:

               Vjerojatan slučaj definira se kao:

                           —

                           klinički kompatibilan slučaj bolesti bez izolacije B. anthracis i bez alternativne dijagnoze, ali uz laboratorijski dokaz o B. anthracis pomoću jednog pomoćnog laboratorijskog nalaza,

                           —

                           klinički kompatibilan slučaj antraksa epidemiološki vezan uz potvrđenu izloženost okolišu, no bez potvrdnih laboratorijskih dokaza o infekciji s B. anthracis.

               Potvrđen:

               Klinički kompatibilan slučaj koji je laboratorijski potvrđen.

         BOTULIZAM, PRENOSI SE PUTEM HRANE

      Klinički opis

   Klinička slika kompatibilna s botulizmom, npr. simptomi kao što su diplopija, zamagljeni vid i slabosti mišića očne jabučice. Napredovanje simetrične paralize može biti brzo.

      Laboratorijski kriteriji za dijagnozu

               —

               Nalaz botulina u serumu, stolici, sadržaju želuca ili bolesnikovoj hrani

               —

               Izolacija Clostridium botulinum iz stolice.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         BRUCELOZA

      Klinički opis

   Klinička slika kompatibilna s brucelozom, npr. akutni ili postupni početak groznice, noćno znojenje, bezrazložni umor, anoreksija, gubitak tjelesne težine, glavobolja i artralgija.

      Laboratorijski kriteriji za dijagnozu

               —

               Dokaz specifične reakcije antitijela

               —

               Dokaz Brucella sp. u kliničkom uzorku pomoću imunofluorescencije

               —

               Izolacija Brucella sp. iz kliničkog uzorka

         Za vjerojatan slučaj:

               —

               Jedan jedini visoki titar.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom ili slučaj s izoliranim visokim titrom

               Potvrđen:

               Klinički kompatibilan slučaj koji je laboratorijski potvrđen.

         INFEKCIJA KAMPILOBAKTEROM

      Klinički opis

   Klinička slika kompatibilna s kampilobakteriozom, npr. teža ili lakša bolest s proljevom.

      Laboratorijski kriteriji za dijagnozu

               —

               Izolacija Campylobacter sp. iz kliničkog uzorka.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         KLAMIDIJAZA, GENITALNA INFEKCIJA CHLAMYDIA TRACHOMATIS

      Klinički opis

   Klinička slika kompatibilna s infekcijom Chlamydia trachomatis, npr. uretritis, epididimitis, cervicitis, akutni salpingitis ili drugi sindromi kada su preneseni spolnim putem.

      Laboratorijski kriteriji za dijagnozu

               —

               Izolacija C. trachomatis iz kulture uzorka uzetog iz urogenitalnog trakta

               —

               Dokaz C. trachomatis u kliničkom uzroku uzetom iz urogenitalnog trakta pomoću metode otkrivanja antigena ili nukleinske kiseline.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Slučaj koji je laboratorijski potvrđen.

         KOLERA

      Klinički opis

   Klinička slika kompatibilna s kolerom, npr. vodenasti proljev i/ili povraćanje. Teža ili lakša slika bolesti.

      Laboratorijski kriteriji za dijagnozu

               —

               Izolacija toksigenog Vibrio cholerae O1 ili O139 (tj. koji proizvodi toksin kolere) iz stolice ili sadržaja povraćanja

               —

               Dokaz specifičnog antitoksina i reakcije na vibrocidno antitijelo.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         KRIPTOSPORIDIOZA

      Klinički opis

   Klinička slika kompatibilna s kriptosporidiozom, okarakterizirana proljevom, grčevima u abdomenu, gubitkom teka, mučninom i povraćanjem.

      Laboratorijski kriteriji za dijagnozu

               —

               Dokaz oocista Cryptosporidium u stolici

               —

               Dokaz Cryptosporidium u crijevnoj tekućini ili uzorku uzetom biopsijom iz tankog crijeva

               —

               Dokaz antigena Cryptosporidium u stolici.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Slučaj koji je laboratorijski potvrđen.

         DIFTERIJA

      Klinički opis

   Klinička slika kompatibilna s difterijom, npr. bolest gornjeg dišnog trakta okarakterizirana upalom grla, blagom vrućicom i stvaranjem membrana na tonzilama, ždrijelu i/ili nosu.

      Laboratorijski kriteriji za dijagnozu

               —

               Izolacija toksigene Corynebacterium diphtheriae iz kliničkog uzorka

               —

               Histopatološka dijagnoza difterije.

      Klasifikacija slučajeva

               Moguć:

               NP

               Vjerojatan:

               Klinički kompatibilan slučaj koji nije laboratorijski potvrđen i nema epidemiološku vezu

               Potvrđen:

               Klinički kompatibilan slučaj koji je ili laboratorijski potvrđen ili ima epidemiološku vezu.

         Treba napomenuti da asimptomatske kliconoše, slučajeve s netoksigenom C. diphtheriae ili kutanom difterijom ne treba prijavljivati.
   EHINOKOKOZA

      Klinički opis

   Klinička slika kompatibilna s ehinokokozom, koja može stvoriti bilo koji od nekoliko kliničkih sindroma, koji se razlikuju ovisno o veličini i lokaciji ciste.

      Laboratorijski kriteriji za dijagnozu

   Dijagnoza pomoću:

               —

               Histopatologije

               —

               Kombinacije vizualnih tehnika i seroloških pretraga (npr. neizravna hemaglutinacija, imunodifuzija, imunoblot test).

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Klinički kompatibilan slučaj koji je laboratorijski potvrđen.

         EHEC (infekcija enterohemoragijskom Escherichia coli)

      Klinički opis

   Klinička slika kompatibilna s infekcijom EHEC-om, npr. proljev (često krvav) i grčevi u abdomenu. Hemolitički uremijski sindrom (HUS) ili trombotična trombocitopenična purpura (TTP) mogu zakomplicirati bolest.

      Laboratorijski kriteriji za dijagnozu

               —

               Izolacija E. coli koja pripada serološkoj skupini za koju se zna da izaziva enterohemoragijsku bolest.

               —

               Serološka potvrda kod bolesnika s HUS-om odnosno TTP-om.

               —

               Za vjerojatne slučajeve: Detekcija gena koji kodiraju proizvodnju St×1/St×2.

      Klasifikacija slučajeva

               Moguć:

               NP

               Vjerojatan:

               Laboratorijski potvrđen izolat bez kliničkih podataka ili slučaj s kliničkim simptomima koji ima epidemiološku vezu

               Potvrđen:

               Klinički kompatibilan slučaj koji je laboratorijski potvrđen.

         GIARDIJAZA

      Klinički opis

   Klinička slika kompatibilna s infekcijom s Giardia lamblia okarakterizirana proljevom, grčevima u abdomenu, nadutošću, gubitkom težine ili lošom apsorpcijom.

      Laboratorijski kriteriji za dijagnozu

               —

               Dokaz cista G. lamblia u stolici

               —

               Dokaz trofozoita G. lamblia u stolici, tekućini dvanaesterca ili u biopsiji tankog crijeva

               —

               Dokaz antigena G. lamblia u stolici.

      Klasifikacija slučajeva

               Moguć:

               NP

               Vjerojatan:

               Klinički kompatibilan slučaj koji ima epidemiološku vezu

               Potvrđen:

               Slučaj koji je laboratorijski potvrđen.

         GONOREJA (KAPAVAC)

      Klinički opis

   Klinička slika kompatibilna s gonorejom, npr. uretritis, cervicitis ili salpingitis.

      Laboratorijski kriteriji za dijagnozu

               —

               Izolacija bakterije Neisseria gonorrhoeae iz kliničkog uzorka

               —

               Nalaz antigena odnosno nukleinske kiseline N. gonorrhoae

               —

               Dokaz gramnegativnih intracelularnih diplokoka u brisu uretre kod muškarca.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Slučaj koji je laboratorijski potvrđen.

         INVAZIVNA BOLEST UZROKOVANA HAEMOPHILUS INFLUENZAE TIPA B

      Klinički opis

   Klinička slika kompatibilna s invazivnom bolešću, npr. bakteremija, meningitis, artritis, epiglotitis, osteomijelitis ili celulitis.

      Laboratorijski kriteriji za dijagnozu

               —

               Izolacija Haemophilus influenzae tipa B iz obično sterilnog mjesta

               —

               Nalaz nukleinske kiseline H. influenzae iz obično sterilnog mjesta

         Za vjerojatan slučaj:

               —

               Nalaz antigena H. influenzae iz obično sterilnog mjesta.

      Klasifikacija slučajeva

               Moguć:

               Slučaj s kliničkim epiglotitisom bez ikakve laboratorijske potvrde ili samo s identifikacijom na mjestu koje nije sterilno

               Vjerojatan:

               Klinički kompatibilan slučaj s nalazom antigena kako je gore opisano

               Potvrđen:

               Klinički kompatibilan slučaj koji je laboratorijski potvrđen.

         HEPATITIS, VIRUSNI

      Klinički opis

   Kod simptomatskih slučajeva klinička slika kompatibilna s hepatitisom, npr. diskretni početak simptoma i žutica ili povišene razine serumskih transaminaza.

         Hepatitis A, akutni

      Laboratorijski kriteriji za dijagnozu

               —

               IgM antitijelo pozitivno na virus hepatitisa A (anti-HAV)

               —

               Nalaz antigena u stolici

               —

               Nalaz nukleinske kiseline u serumu

      Klasifikacija slučajeva

               Moguć:

               NP

               Vjerojatan:

               Slučaj koji zadovoljava definiciju kliničkog slučaja i koji ima epidemiološku vezu

               Potvrđen:

               Slučaj koji zadovoljava definiciju kliničkog slučaja i laboratorijski je potvrđen.

         Hepatitis B, akutni

      Laboratorijski kriteriji za dijagnozu

               —

               IgM antitijelo pozitivno na jezgrovni antigen na hepatitis B (anti-HBc)

               —

               Nalaz nukleinske kiseline HBV-a u serumu.

      Klasifikacija slučajeva

               Moguć:

               NP

               Vjerojatan:

               Slučaj u kojemu je nalaz površinskog antigena hepatitisa B (HbsAg) pozitivan, a klinička slika kompatibilna s akutnim hepatitisom

               Potvrđen:

               Slučaj koji je laboratorijski potvrđen.

         Hepatitis C

      Laboratorijski kriteriji za dijagnozu

               —

               Nalaz antitijela specifičnih za HCV

               —

               Nalaz nukleinske kiseline HCV-a u kliničkim uzorcima.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Simptomatski slučaj koji je laboratorijski potvrđen.

         HIV INFEKCIJA
   (vidjeti Sindrom stečene imunodeficijencije).
   GRIPA

      Klinički opis

   Klinička slika kompatibilna s gripom, npr. iznenadni početak bolesti, kašalj, groznica > 38 °C, bol u mišićima i/ili glavobolja.

      Laboratorijski kriteriji za dijagnozu

               —

               Nalaz antigena na influencu ili RNA specifičnog za virus influence

               —

               Izolacija virusa influence

               —

               Dokaz reakcije specifične za serumsko antitijelo na influencu A ili B.

      Klasifikacija slučajeva

               Moguć:

               Slučaj koji je klinički kompatibilan s epidemiološkom vezom

               Vjerojatan:

               NP

               Potvrđen:

               Klinički slučaj koji je laboratorijski potvrđen.

         LEGIONELOZA

         Legionarska bolest

      Klinički opis

   Upala pluća (pneumonija)

         Pontiac groznica

      Klinički opis

   Samoograničavajuća bolest slična influenci okarakterizirana groznicom, glavoboljom, mijalgijom i neproduktivnim kašljem. Bez terapije, pacijenti se oporave spontano nakon 2 do 5 dana. Nema znakova upale pluća.

      Laboratorijski kriteriji za dijagnozu legioneloze

               —

               Izolacija legionele iz respiratornih izlučevina, plućnog tkiva ili krvi

               —

               Dokaz specifične reakcije antitijela na Legionella pneumophila serogrupe 1 ili na druge serogrupe, ili na druge vrste Legionella pomoću indirektnog imunofluorescentnog testa na antitijela ili pomoću mikroaglutinacije

               —

               Nalaz specifičnoga Legionella antigena u urinu pomoću validiranih reagensa.

         Za vjerojatan slučaj:

               —

               Jedan jedini visoki titar specifičnih serumskih antitijela na L. pneumophila iz serogrupe 1 ili na druge serogrupe ili na druge vrste Legionella

               —

               Nalaz specifičnog Legionella antigena u respiratornim izlučevinama ili kod izravnog fluorescentnog bojenja antitijela (DFA) organizma u respiratornim izlučevinama ili u plućnom tkivu primjenom evaluiranih monoklonalnih reagensa.

      Klasifikacija slučajeva

               Moguć:

               NP

               Vjerojatan:

               Klinički kompatibilan slučaj koji se u laboratoriju ispituje kao vjerojatan (vidjeti gore) ili slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         LEPTOSPIROZA

      Klinički opis

   Klinička slika odgovara leptospirozi sa značajkama vrućice, glavobolje, drhtavice/zimice, mialgije, konjunktivalne sufuzija te rjeđe meningitisa, osipa, žutice ili zatajenja bubrega.

      Laboratorijski kriteriji za dijagnozu

               —

               Izolacija Leptospira iz kliničkog uzorka

               —

               Dokazano specifično povećanje titra leptospire aglutinacijskim testom

               —

               Dokaz Leptospira u kliničkom uzorku pomoću imunofluorescencije

               —

               Nalaz antitijela IgM na leptospiru u serumu.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Klinički kompatibilan slučaj koji je laboratorijski potvrđen.

         LISTERIOZA

      Klinički opis

   Infekcija uzrokovana Listeria monocytogenes koja može dovesti do bilo kojeg od kliničkih sindroma uključujući uključujući rođenje mrtvorođenčeta, listeriozu novorođenih, meningitis, bakteremiju ili lokalizirane infekcije.

      Laboratorijski kriteriji za dijagnozu

               —

               Izolacija L. monocytogenes iz obično sterilnog mjesta (npr. krvi ili cerebrospinalne tekućine, ili rjeđe, zglobne, pleuralne ili perikardijalne tekućine).

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Klinički kompatibilan slučaj koji je laboratorijski potvrđen.

         MALARIJA

      Klinički opis

   Klinička slika kompatibilna s malarijom, npr. groznica i česti pridruženi simptomi, uključujući glavobolju, bol u križima, zimicu, znojenje, mialgiju, mučninu, povraćanje, proljev i kašalj.

      Laboratorijski kriteriji za dijagnozu

               —

               Dokaz prisutnosti nametnika malarije u krvnom razmazu

               —

               Nalaz nukleinske kiseline Plasmodium-a.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Epizoda laboratorijski potvrđene malarične parazitemije kod bilo koje osobe (simptomatske ili asimptomatske).

         OSPICE

      Klinički opis

   Klinička slika kompatibilna s ospicama, tj. općem osipu koji traje > 3 dana te tjelesnoj temperaturi višoj od > 38,0 °C te s jednim ili više od navedenih simptoma: kašalj, hunjavica, Koplikove pjege, konjunktivitis.

      Laboratorijski kriteriji za dijagnozu

               —

               Nalaz antitijela IgM na ospice, a da nedavno nije bilo cijepljenja

               —

               Dokaz specifične reakcije antitijela na ospice, a da nedavno nije bilo cijepljenja

               —

               Nalaz virusa ospica (ne cjepnih sojeva) u kliničkom uzorku.

      Klasifikacija slučajeva

               Moguć:

               Slučaj koji je liječnik dijagnosticirao kao ospice

               Vjerojatan:

               Klinički kompatibilan slučaj

               Potvrđen:

               Slučaj koji je laboratorijski potvrđen ili klinički kompatibilan s epidemiološkom vezom.
               Laboratorijski potvrđen slučaj ne mora odgovarati kliničkoj definiciji slučaja.

         MENINGOKOKNA BOLEST

      Klinički opis

   Klinička slika kompatibilna s meningokoknom bolešću, npr. Meningitisom i/ili meningokocemijom koja može brzo napredovati do purpura fulminans, šoka i smrti. Moguće su i druge manifestacije.

      Laboratorijski kriteriji za dijagnozu

               —

               Izolacija Neisseria meningitidis iz obično sterilnog mjesta (npr. krvi ili cerebrospinalne tekućine, odnosno rjeđe, zglobne, pleuralne ili perikardijalne tekućine)

               —

               Nalaz nukleinske kiseline N. meningitidis iz obično sterilnog mjesta

               —

               Nalaz antigena N. meningitidis iz obično sterilnog mjesta

               —

               Mikroskopski dokaz gramnegativnih diplokoka iz obično sterilnog mjesta

         Za vjerojatni slučaj:

               —

               Jedan jedini visoki titar antitijela na meningokok u serumu rekonvalescenta.

      Klasifikacija slučajeva

               Moguć:

               NP

               Vjerojatan:

               Klinička slika kompatibilna s invazivnom meningokoknom bolešću bez ikakve laboratorijske potvrde ili s identifikacijom N. meningitidis iz nesterilnog mjesta, ili s velikim količinama meningokoknog antitijela u serumu rekonvalescenta

               Potvrđen:

               Klinički kompatibilan slučaj koji je laboratorijski potvrđen.

         Treba napomenuti da asimptomatske kliconoše ne treba prijavljivati.
   ZAUŠNJACI

      Klinički opis

   Klinička slika kompatibilna sa zaušnjacima, npr. akutni početak jednostrane ili obostrane meke samoograničavajuće otekline parotide ili druge žlijezde za slinu, u trajanju > 2 dana, a bez drugog očitog uzroka.

      Laboratorijski kriteriji za dijagnozu

               —

               Nalaz antitijela IgM na zaušnjake

               —

               Dokaz specifične reakcije antitijela na zaušnjake, a da nedavno nije bilo cijepljenja

               —

               Izolacija virusa zaušnjaka (izuzev sojeva iz cjepiva) u kliničkome uzorku

               —

               Nalaz nukleinske kiseline virusa mumpsa.

      Klasifikacija slučajeva

               Moguć:

               NP

               Vjerojatan:

               Slučaj koji zadovoljava definiciju kliničkog slučaja i koji je epidemiološki vezan uz potvrđeni slučaj

               Potvrđen:

               Slučaj koji je laboratorijski potvrđen.

         PERTUSIS (HRIPAVAC)

      Klinički opis

   Klinička slika kompatibilna s hripavcem, npr. bolest kašljanja koja traje najmanje 2 tjedna s jednim od navedenih simptoma: paroksizmi kašljanja, glasni inspirij (udisaj) nakon paroksizma kašlja ili povraćanje nakon kašlja bez drugog vidljivog uzroka.

      Laboratorijski kriteriji za dijagnozu

               —

               Dokaz specifične reakcije antitijela na pertussis na hripavac, a da nedavno nije bilo cijepljenja

               —

               Nalaz nukleinske kiseline

               —

               Izolacija Bordetella pertussis iz kliničkog uzorka.

      Klasifikacija slučajeva

               Moguć:

               Slučaj koji zadovoljava definiciju kliničkog slučaja

               Vjerojatan:

               Slučaj koji zadovoljava definiciju kliničkog slučaja i koji ima epidemiološku vezu

               Potvrđen:

               Slučaj koji je laboratorijski potvrđen.

         KUGA

      Klinički opis

   Bolest je okarakterizirana groznicom, zimicom, glavoboljom, nelagodom, iscrpljenošću i leukocitozom, što se manifestira jednim od ili više sljedećih kliničkih oblika:

               —

               regionalnim limfadenitisom (bubonska kuga),

               —

               septikemijom bez vidljivog buba (septikemijska kuga),

               —

               plućnom kugom,

               —

               faringitisom i cervikalnim limfadenitis.

      Laboratorijski kriteriji za dijagnozu

               —

               Izolacija Yersinia pestis iz kliničkog uzorka

               —

               Dokaz reakcije specifičnog antitijela na antigen F1 Y. pestis.

         Za vjerojatni slučaj:

               —

               Povišeni titar ili titari antitijela na antigen frakcije 1 (F1) Y. pestis u serumu (bez dokumentirane specifične promjene) kod bolesnika bez anamneze cijepljenja protiv kuge

               —

               Nalaz antigena F1 u kliničkom uzorku pomoću testa fluorescencije.

      Klasifikacija slučajeva

               Moguć:

               Klinički kompatibilan slučaj

               Vjerojatan:

               Klinički kompatibilan slučaj s vjerojatnim laboratorijskim rezultatima

               Potvrđen:

               Klinički kompatibilan slučaj s potvrdnim laboratorijskim rezultatima.

         DJEČJA PARALIZA

      Klinički opis

   Klinička slika kompatibilna s poliomijelitisom, npr. akutni početak mlohave paralize jednog ili više udova sa smanjenim ili odsutnim refleksima tetiva u zahvaćenim udovima, a bez drugog vidljivog uzroka i bez gubitka osjetilnih ili spoznajnih sposobnosti.

      Laboratorijski kriteriji za dijagnozu

               —

               Izolacija poliovirusa iz kliničkog uzorka

               —

               Nalaz nukleinske kiseline poliovirusa

      Klasifikacija slučajeva

               Moguć:

               NP

               Vjerojatan:

               Slučaj koji zadovoljava definiciju kliničkog slučaja

               Potvrđen:

               Slučaj koji zadovoljava definiciju kliničkog slučaja i laboratorijski je potvrđen.

         BJESNOĆA, LJUDSKA

      Klinički opis

   Bjesnoća je akutni oblik encefalomijelitisa koji gotovo uvijek dovodi do kome ili smrti u roku od 10 dana od pojave prvog simptoma.

      Laboratorijski kriteriji za dijagnozu

               —

               Nalaz virusnih antigena pomoću izravne fluorescencije antitijela u kliničkom uzorku (po mogućnosti mozak ili živci oko folikula kose na vratu)

               —

               Nalaz nukleinske kiseline virusa bjesnoće u kliničkom uzorku

               —

               Izolacija (u staničnoj kulturi ili laboratorijskoj životinji) virusa bjesnoće iz sline, cerebrospinalne tekućine ili iz tkiva središnjeg živčanog sustava

               —

               Utvrđivanje titra antitijela za neutralizaciju virusa bjesnoće (potpuna neutralizacija) u serumu odnosno cerebrospinalnoj tekućini osobe koja nije cijepljena.

      Klasifikacija slučajeva

               Moguć:

               Klinički kompatibilan slučaj bez laboratorijske potvrde

               Vjerojatan:

               NP

               Potvrđen:

               Klinički kompatibilan slučaj koji je laboratorijski potvrđen

         RUBEOLA (CRVENKA)

      Klinički opis

   Klinička slika kompatibilna s rubeolom, npr. akutni početak generaliziranog makulopapularnog osipa i atralgije ili artritisa, limfadenopatije ili konjunktivitisa.

      Laboratorijski kriteriji za dijagnozu

               —

               Nalaz antitijela IgM na rubeolu, a da nedavno nije bilo cijepljenja

               —

               Dokaz specifične reakcije antitijela na rubeolu, a da nedavno nije bilo cijepljenja

               —

               Izolacija virusa rubeole, a da nedavno nije bilo cijepljenja

               —

               Nalaz nukleinske kiseline virusa rubeole u kliničkom uzorku

      Klasifikacija slučajeva

               Moguć:

               Slučaj koji zadovoljava definiciju kliničkog slučaja

               Vjerojatan:

               Klinički kompatibilan slučaj koji ima epidemiološku vezu

               Potvrđen:

               Klinički kompatibilan slučaj koji je laboratorijski potvrđen.

         SALMONELOZA (NETIFUSNA, NEPARATIFUSNA)

      Klinički opis

   Klinička slika kompatibilna sa salmonelozom, npr. proljev, bol u abdomenu, mučnina i ponekad povraćanje. Mikroorganizam može prouzročiti infekcije izvan crijeva.

      Laboratorijski kriteriji za dijagnozu

               —

               Izolacija Salmonella (netifusnih, neparatifusnih) iz kliničkog uzorka.

      Klasifikacija slučajeva

               Moguć:

               NP

               Vjerojatan:

               Laboratorijski potvrđen izolat bez kliničkih podataka ili slučaj s kliničkim simptomima koji ima epidemiološku vezu

               Potvrđen:

               Klinički kompatibilan slučaj koji je laboratorijski potvrđen.

         DIZENTERIJA (ŠIGELOZA)

      Klinički opis

   Teža ili lakša bolest okarakterizirana proljevom, groznicom, mučninom, grčevima, te tenezmima.

      Laboratorijski kriteriji za dijagnozu

               —

               Izolacija Shigella sp. iz kliničkog uzorka.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         PNEUMOKOK, INVAZIVNI OBLIK

      Klinički opis

   Pneumokok (Streptococcus pneumoniae) uzrokuje mnogo kliničkih sindroma, ovisno o mjestu infekcije (npr. akutnu upalu srednjeg uha, upalu pluća, bakterijemiju ili meningitis).

      Laboratorijski kriteriji za dijagnozu

               —

               Izolacija S. pneumoniae iz obično sterilnog mjesta (npr. krvi, cerebrospinalne tekućine, ili rjeđe, zglobne, pleuralne ili perikardijalne tekućine)

               —

               Nalaz nukleinske kiseline S. pneumoniae iz obično sterilnog mjesta

         Za vjerojatan slučaj:

               —

               Nalaz antigena S. pneumoniae iz obično sterilnog mjesta.

      Klasifikacija slučajeva

               Moguć:

               Klinički kompatibilan slučaj bez laboratorijske potvrde odnosno s nalazom samo na mjestu koje nije sterilno.

               Vjerojatan:

               Klinički kompatibilan slučaj koji je antigenski pozitivan

               Potvrđen:

               Klinički kompatibilan slučaj koji je laboratorijski potvrđen.

         SIFILIS

         Sifilis, primarni

      Klinički opis

   Faza infekcije Treponema pallidum okarakterizirana s jednim ili više čankira (čireva). Po kliničkom izgledu čankiri se mogu prilično razlikovati.

      Laboratorijski kriteriji za dijagnozu

               —

               Nalaz specifičnog IgM-a s pomoću imunoenzimskog testa

               —

               Dokaz T. pallidum u kliničkom uzorku pomoću mikroskopije u tamnom polju, izravne fluorescencije antitijela (DFA-TP) ili ekvivalentnih metoda.

         Za vjerojatan slučaj:

               —

               Reaktivni serološki test (netreponemni: Znanstvenoistraživački laboratorij za venerične bolesti (VDRL) ili brzi plazmatski reagin (RPR); treponemni: apsorbirano fluorescentno antitijelo na treponemu (FTA-ABS) ili pokus mikrohemaglutinacije za antitijelo na T. pallidum (MHA-T).

      Klasifikacija slučajeva

               Moguć:

               NP

               Vjerojatan:

               Klinički kompatibilan slučaj s, jednim čankirom ili više njih, a koji su specifični za primarni sifilis, te bilo koji reaktivni serološki test

               Potvrđen:

               Klinički kompatibilan slučaj koji je laboratorijski potvrđen.

         Sifilis, sekundarni

      Klinički opis

   Faza infekcije uzrokovana T. pallidum okarakterizirana lokaliziranim ili difuznim mukokutanim lezijama, često uz generaliziranu limfadenopatiju. Primarni čir još može biti prisutan.

      Laboratorijski kriteriji za dijagnozu

               —

               Dokaz T. pallidum u kliničkom uzorku pomoću mikroskopije u tamnom polju, izravne fluorescencije antitijela (DFA-TP) ili ekvivalentnih metoda.

         Za vjerojatan slučaj:

               —

               Reaktivni serološki test (netreponemni: Znanstvenoistraživački laboratorij za venerične bolesti (VDRL)

               —

               Brzi plazmatski reagin (RPR); treponemni: apsorbirano fluorescentno antitijelo na treponemu (FTA-ABS)

               —

               Pokus mikrohemaglutinacije za antitijelo na T. pallidum (MHA-TP).

      Klasifikacija slučajeva

               Moguć:

               NP

               Vjerojatan:

               Klinički kompatibilan slučaj s pozitivnim nalazom bilo kojeg od seroloških testova

               Potvrđen:

               Klinički kompatibilan slučaj koji je laboratorijski potvrđen.

         Sifilis, latentni

      Klinički opis

   Faza infekcije uzrokovana T. pallidum u kojoj su mikroorganizmi trajno prisutni u tijelu zaražene osobe, a da ne uzrokuju simptome ni znakove bolesti.

      Laboratorijski kriteriji za dijagnozu

   Dokaz pozitivne reakcije sa specifičnom EIA, ali negativne na laboratorijskom testu za zarazni sifilis (vidjeti primarni ili sekundarni sifilis)

      Klasifikacija slučajeva

               Moguć:

               NP

               Vjerojatan:

               Nema kliničkih znakova ni simptoma sifilisa i pozitivan laboratorijski test kao gore

               Potvrđen:

               NP

         TETANUS

      Klinički opis

   Klinička slika kompatibilna s tetanusom, npr. akutni početak hipertonije i/ili bolna stezanja mišića (obično mišića vilice i vrata) i generalizirani mišićnih spazmi bez drugog vidljivog medicinskog uzroka.

      Laboratorijski kriteriji za dijagnozu

               —

               Nalaz antitijela na tetanus toksoid kod necijepljenog i neliječenog bolesnika

               —

               Dokaz specifične reakcije antitijela na tetanus toksoid.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Klinički kompatibilan slučaj.

         TOKSOPLAZMOZA

      Klinički opis

   Bolest uzrokovana protozoama, koja se manifestira u akutnom obliku, s jednom od ili više značajki: limfadenopatijom, encefalitisom, korioretinitisom i disfunkcijom središnjeg živčanog sustava. Mogu se javiti i kongenitalne infekcije s hidrocefalusom, mikrocefalusom, intracerebralnim okoštenjem, grčevitim napadima i cerebralnom retardacijom.

      Laboratorijski kriteriji za dijagnozu

               —

               Dokaz specifične reakcije antitijela na toksoplazmu

               —

               Dokaz uzročnika u tjelesnim tkivima ili tekućinama, ili izolacija u životinjama ili staničnim kulturama.

               —

               Nalaz nukleinske kiseline toksoplazme.

      Klasifikacija slučajeva

               Moguć:

               NP

               Vjerojatan:

               NP

               Potvrđen:

               Klinički kompatibilan slučaj koji je laboratorijski potvrđen.

         TRIHINELOZA

      Klinički opis

   Bolest uzrokovana gutanjem ličinke Trichinella larvae. Bolest se različito klinički manifestira. Među simptomatskim osobama česti znakovi i simptomi uključuju eozinofiliju, groznicu, mijalgiju i periorbitalni edem.

      Laboratorijski kriteriji za dijagnozu

               —

               Dokaz ličinke Trichinella u tkivu dobivenom biopsijom mišića

               —

               Dokaz specifične reakcije antitijela na Trichinella.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         TUBERKULOZA

      Klinički kriteriji

               —

               Ocjena kliničara da su klinički i/ili radiološki znakovi i/ili simptomi kompatibilni s tuberkulozom
               te

               —

               odluka kliničara da pacijenta podvrgne antituberkuloznoj terapiji.

      Laboratorijski kriteriji

               —

               Izolacija kompleksa Mycobacterium tuberculosis (izuzev M. bovis BCG) iz bilo kojeg kliničkog uzorka u kulturi

               —

               Dokaz o bacilima otpornim na kiselinu (AFB) prilikom mikroskopskog pregleda spontanog ili induciranog sputuma

      Klasifikacija prema laboratorijskim kriterijima

      Siguran slučaj

   Slučaj s izolacijom kompleksa M. tuberculosis (izuzev M. bovis BCG) iz bilo kojeg kliničkog uzorka. U zemljama u kojima kulture nisu lako dostupne, sigurnim slučajem smatra se i slučaj s pretragama razmaza sputuma pozitivnima na AFB.

      Nesiguran slučaj

   Slučaj koji zadovoljava gore navedene kliničke kriterije, ali ne i laboratorijske kriterije za siguran slučaj.

      Podjela prema mjestu bolesti

      Plućna tuberkuloza

   Tuberkuloza plućnog parenhima odnosno traheobronhijalnog stabla.

      Izvanplućna tuberkuloza

   Tuberkuloza koja zahvaća bilo koje mjesto osim pluća kako su definirana gore.

      Klasifikacija prema ranijem liječenju od tuberkuloze

      Nikad se nije liječio

   Oboljeli koji nikada u prošlosti nije primio terapiju protiv aktivne tuberkuloze ili koji je lijekove protiv tuberkuloze primao kraće od mjesec dana.

      Liječen ranije

   Oboljeli kod kojega je u prošlosti dijagnosticirana aktivna tuberkuloza i koji je barem mjesec dana primao lijekove protiv tuberkuloze (to isključuje preventivnu terapiju).
   TIFUS/PARATIFUS

      Klinički opis

   Bolest uzrokovana Salmonella typhi ili paratyphii koju često karakterizira postupni razvoj trajne groznice, glavobolja, opća slabost, anoreksija, relativna bradikardija, konstipacija ili proljev i neproduktivni kašalj. Međutim, mogući su i mnogi blaži i netipični oblici infekcije.

      Laboratorijski kriteriji za dijagnozu

               —

               Izolacija S. paratyphi iz krvi, stolice ili drugog kliničkog uzorka.

      Klasifikacija slučajeva

               Moguć:

               NP

               Vjerojatan:

               Laboratorijski potvrđen izolat bez kliničkih podataka ili slučaj s kliničkim simptomima koji ima epidemiološku vezu

               Potvrđen:

               Klinički kompatibilan slučaj koji je laboratorijski potvrđen.

         VARIJANTA CREUTZFELDT-JAKOBSOVE BOLESTI

      Klinički opis

   I.   Povijest

               —

               Progresivni neuropsihijatrijski poremećaj,

               —

               Trajanje bolesti > 6 mjeseci,

               —

               Rutinska pretraga ne ukazuje na alternativnu dijagnozu,

               —

               Bez anamneze eventualne jatrogene izloženosti.

         II.   Kliničke značajke

               —

               Rani psihijatrijski simptomi,

               —

               Perzistentni bolni osjetilni simptomi,

               —

               Ataksija,

               —

               Mioklonus ili koreja ili distonija,

               —

               Demencija.

      Laboratorijski kriteriji za dijagnozu

               —

               EEG ne pokazuje tipični izgled klasičnog CJD-a (ili EEG nije učinjen)

               —

               Jaki bilateralni pulvinarni signal na pretrazi magnetskom rezonancijom

               —

               Karakteristični neuropatološki i imunopatološki nalazi.

      Klasifikacija slučajeva

               Moguć:

               NP

               Vjerojatan:

               Pozitivna anamneza i 4/5 kliničkih znakova i EEG ne pokazuju tipični izgled klasičnog CJD-a (ili EEG nije načinjen) i jaki bilateralni pulvinarni signal na pretrazi magnetskom rezonancijom.
               Pozitivna anamneza i pozitivna biopsija mandula

               Potvrđen:

               Progresivni neuropsihijatrijski poremećaj i neuropatološka potvrda dijagnoze vCJB-a.

         VIRUSNE HEMORAGIJSKE GROZNICE

         Groznica Ebola ili Marburg

      Klinički opis

   Započinje akutnom groznicom, proljevom koji može biti krvav i povraćanjem. Česti su glavobolja, mučnina i bol u abdomenu. Mogu uslijediti hemoragijske manifestacije. Neki bolesnici na trupu mogu imati makulopapularni osip.

      Laboratorijski kriteriji za dijagnozu

               —

               Pozitivna izolacija virusa

               —

               Pozitivna biopsija kože (imunohistokemija)

               —

               Nalaz nukleinske kiseline virusa Ebola ili Marburg

               —

               Pozitivna serologija, koja se može pojaviti u kasnijem tijeku bolesti.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         Groznica Lassa

      Klinički opis

   Bolest koja postupno umorom, groznicom, glavoboljom, grloboljom, kašljem, mučninom, povraćanjem, proljevom, bolovima u mišićima i prsima. Mogu uslijediti hemoragijske manifestacije.

      Laboratorijski kriteriji za dijagnozu

               —

               Izolacija virusa

               —

               Pozitivna biopsija kože (imunohistokemijski)

               —

               Nalaz nukleinske kiseline Lassa virusa

               —

               Pozitivna serologija, koja se može pojaviti u kasnijem tijeku bolesti.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         Krimsko-kongoanska hemoragijska groznica

      Klinički opis

   Bolest koja započinje postupno s izraženom akutnom groznicom, zimicom, mialgijom, mučninom, anoreksijom, povraćanjem, glavoboljom i bolom u križima. Mogu uslijediti hemoragijske manifestacije.

      Laboratorijski kriteriji za dijagnozu

               —

               Izolacija virusa

               —

               Nalaz nukleinske kiseline virusa krimsko-kongoanske hemoragijske groznice

               —

               Pozitivna serologija, koja se može pojaviti u kasnijem tijeku bolesti.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         ŽUTA GROZNICA

      Klinički opis

   Bolest karakterizirana naglim početkom i općim simptomima nakon kojih slijedi kratkotrajno poboljšanje, te ponovno javljanje groznice, uz hepatitis, albuminuriju, te u nekim slučajevima zatajenje bubrega, šok i generalizirana krvarenja.

      Laboratorijski kriteriji za dijagnozu

               —

               Dokaz specifične reakcije antitijela na virus žute groznice kod bolesnika koji nije nedavno cijepljen protiv žute groznice i kod kojega su isključene križne reakcije s drugim flavivirusima

               —

               Izolacija virusa

               —

               Nalaz antigena virusa žute groznice

               —

               Nalaz nukleinske kiseline virusa žute groznice

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Klinički kompatibilan slučaj koji je laboratorijski potvrđen.

         JERSINIOZA

      Klinički opis

   Bolest različitog intenziteta karakterizirana proljevom, vrućicom, mučninom, grčevima i bolno naprezanje pri mokrenju (tenezmus).

      Laboratorijski kriteriji za dijagnozu

               —

               Izolacija Yersinia enterocolitica ili pseudotuberculosis iz kliničkog uzorka.

      Klasifikacija slučajeva

               Moguć:

               NP

               Vjerojatan:

               Slučaj koji je klinički kompatibilan s epidemiološkom vezom

               Potvrđen:

               Slučaj koji je laboratorijski potvrđen.


Odluka Komisije od 15/12/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7450 - EQT VI / SIEMENS AUDIOLOGISCHE TECHNIK) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2006/916/EZ: Odluka Komisije od 11. prosinca 2006. o utvrđivanju odstupanja od određenih odredaba Direktive Vijeća 2000/29/EZ u vezi s biljkama vrste Vitis L., osim plodova, podrijetlom iz Hrvatske ili bivše jugoslavenske republike Makedonije (priopćena pod brojem dokumenta C(2006) 6365)

text:
               03/Sv. 45

               HR

               Službeni list Europske unije

               280

         32006D0916

               L 349/52

               SLUŽBENI LIST EUROPSKE UNIJE

         ODLUKA KOMISIJE
   od 11. prosinca 2006.
   o utvrđivanju odstupanja od određenih odredaba Direktive Vijeća 2000/29/EZ u vezi s biljkama vrste Vitis L., osim plodova, podrijetlom iz Hrvatske ili bivše jugoslavenske republike Makedonije
   (priopćena pod brojem dokumenta C(2006) 6365)
   (2006/916/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 15. stavak 1.,
   uzimajući u obzir zahtjev Slovenije,
   budući da:

               (1)

               Temeljem Direktive 2000/29/EZ, biljke vrste Vitis L., osim plodova, podrijetlom iz trećih zemalja načelno se ne smiju unositi u Zajednicu.

               (2)

               Slovenija je zatražila odstupanje da se dopusti uvoz biljaka vrste Vitis L., osim plodova, iz Hrvatske ili bivše jugoslavenske republike Makedonije za ograničeno vremensko razdoblje kako bi se omogućilo specijaliziranim rasadnicima da umnože broj tih biljaka u Zajednici prije nego što ih se ponovno izveze u Hrvatsku ili bivšu jugoslavensku republiku Makedoniju.

               (3)

               Komisija smatra da ne postoji rizik od širenja organizama štetnih za biljke ili biljne proizvode pod uvjetom da se na biljke vrste Vitis L., osim plodova, podrijetlom iz Hrvatske ili bivše jugoslavenske republike Makedonije primjenjuju posebni uvjeti utvrđeni ovom Odlukom.

               (4)

               Državama članicama stoga bi trebalo odobriti da za ograničeno vremensko razdoblje dopuste unos predmetnih biljaka na vlastita područja pod posebnim uvjetima.

               (5)

               To bi odobrenje trebalo ukinuti ako se utvrdi da posebni uvjeti utvrđeni ovom Odlukom nisu više dovoljni da bi se spriječio unos štetnih organizama u Zajednicu ili ako ti uvjeti nisu ispunjeni.

               (6)

               Mjere predviđene ovom Odlukom u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Iznimno od članka 4. stavka 1. Direktive 2000/29/EZ, a u vezi s Prilogom III. dijelom A točkom 15. toj Direktivi, državama članicama odobrava se da na vlastita područja dopuste unos biljaka vrste Vitis L., osim plodova, namijenjenih cijepljenju u Zajednici, a podrijetlom iz Hrvatske ili bivše jugoslavenske republike Makedonije (dalje u tekstu: „biljke”).
   Kako bi se na te biljke moglo primijeniti to odstupanje, one moraju, pored zahtjeva utvrđenih prilozima I. i II. Direktive 2000/29/EZ, ispunjavati i uvjete predviđene Prilogom ovoj Odluci i biti unesene u Zajednicu između 1. siječnja 2007. i 31. ožujka 2007. godine.
   Članak 2.
   Države članice koje primjenjuju odstupanje predviđeno člankom 1. moraju najkasnije do 15. studenoga 2007. dostaviti Komisiji i ostalim državama članicama:

               (a)

               podatke o količinama biljaka uvezenih na temelju ove Odluke; i

               (b)

               detaljno stručno izvješće o službenim inspekcijama iz točke 6. Priloga.

         Sve države članice, u kojima se naknadno na biljkama unesenima na njihovo područje vrši cijepljenje, moraju najkasnije do 15. studenoga 2007. dostaviti Komisiji i ostalim državama članicama detaljno stručno izvješće o službenim inspekcijama i testiranju iz točke 8. podtočke (b) Priloga.
   Članak 3.
   Države članice dužne su smjesta obavijestiti Komisiju i ostale države članice o pošiljkama unesenima na njihovo područje na temelju ove Odluke, za koje je naknadno utvrđeno da ne udovoljavaju odredbama ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 11. prosinca 2006.

            Za Komisiju

         Markos KYPRIANOU

            Član Komisije

      (1)  SL L 169, 10.7.2000., str. 1. Direktiva kako je zadnje izmijenjena Direktivom Komisije 2006/35/EZ (SL L 88, 25.3.2006., str. 9.).

      PRILOG

         Posebni uvjeti koji se primjenjuju na biljke vrste Vitis L., osim plodova, podrijetlom iz Hrvatske ili bivše jugoslavenske republike Makedonije, a na koje se odnose odstupanja iz članka 1.

                  1.

                  Biljke čine materijal za razmnožavanje u obliku spavajućih pupova sorti Babić, Borgonja, Dišeča belina, Graševina, Grk, Hrvatica, Kraljevina, Malvazija istarska, Maraština, Malvasija, Muškat momjanski, Muškat ruža porečki, Plavac mali, Plavina-Plavka, Pošip, Škrlet, Teran, Trnjak, Plavac veli, Vugava ili Žlahtina, te su one:

                              (a)

                              namijenjene cijepljenju u Zajednici na lokacijama iz točke 7. na podloge proizvedene u Zajednici;

                              (b)

                              ubrane u matičnim rasadnicima, koji su službeno registrirani u Hrvatskoj ili bivšoj jugoslavenskoj republici Makedoniji. Države članice koje primjenjuju ovo odstupanje moraju najkasnije do 31. prosinca 2006. staviti na raspolaganje Komisiji i ostalim državama članicama popise registriranih rasadnika. Ti popisi moraju sadržavati naziv sorte, broj redova zasađenih tom sortom i broj biljaka po redu u svakom rasadniku u mjeri u kojoj se te biljke smatraju prikladnima za otpremu u Zajednicu u 2007. godini, u skladu s uvjetima utvrđenima ovom Odlukom;

                              (c)

                              uredno zapakirane, a na samom se pakiranju nalazi oznaka kojom se omogućava identifikacija registriranog rasadnika i sorte.

                  2.

                  Biljke mora pratiti fitosanitarni certifikat izdan u Hrvatskoj ili u bivšoj jugoslavenskoj republici Makedoniji u skladu s člankom 13. stavkom 1. Direktive 2000/29/EZ, a na temelju ispitivanja utvrđenog tom Direktivom, kojom se posebno potvrđuje odsutnost sljedećih štetnih organizama:

                                 Daktulosphaira vitifoliae (Fitch)

                                 Xylophilus ampelinus (Panagopoulos) Willems et al.

                              Grapevine Flavescence dorée

                                 Xylella fastidiosa (Well et Raju)

                                 Trechispora brinkmannii (Bresad.) Rogers

                              Virus Tobacco ringspot

                              Virus Tomato ringspot

                              Virus Blueberry leaf mottle

                              Virus Peach rosette mosaic

                        Pod „Dodatnom izjavom” u certifikatu mora stajati navod: „Ova pošiljka ispunjava uvjete utvrđene Odlukom 2006/916/EZ”.

                  3.

                  Službeno tijelo za zaštitu bilja Hrvatske ili bivše jugoslavenske republike Makedonije dužno je osigurati identitet i cjelovitost biljaka od trenutka ubiranja, kako je predviđeno točkom 1. podtočkom (b), do njihova izvoza u Zajednicu.

                  4.

                  Biljke se unose u Zajednicu na ulaznim mjestima koje je u tu svrhu odredila država članica u kojoj se ta mjesta nalaze.
                  Država članica koja primjenjuje odstupanje mora dovoljno unaprijed obavijestiti Komisiju o dotičnim ulaznim mjestima, kao i o nazivu i adresi odgovornog službenog tijela iz Direktive 2000/29/EZ koje je zaduženo za te ulazne točke, te staviti te podatke na raspolaganje ostalim državama članicama na njihov zahtjev.
                  Ako se unos biljaka u Zajednicu vrši u državi članici različitoj od države članice koja koristi odobrenje iz članka 1. (dalje u tekstu: „odobrenje”), odgovorna službena tijela države članice unosa dužna su obavijestiti i surađivati s odgovornim službenim tijelima države članice koja koristi odobrenje da bi se osiguralo poštivanje odredbi ove Odluke.

                  5.

                  Prije unosa u Zajednicu uvoznik će primiti službenu obavijest o uvjetima utvrđenima u točkama 1. do 4.; uvoznik mora dovoljno unaprijed prijaviti pojedinosti o svakome unosu odgovornim službenim tijelima u državi članici unosa, te će ta država članica bez odlaganja priopćiti Komisiji pojedinosti o uvoznikovoj prijavi uz navod:

                              (a)

                              vrste materijala;

                              (b)

                              sorte i količine;

                              (c)

                              prijavljenog datuma unosa i potvrde na ulaznom mjestu;

                              (d)

                              naziva, adresa i lokacija objekata iz točke 7. gdje će se pupove cijepiti i čuvati.

                        Uvoznik je dužan obavijestiti dotična službena tijela o svim eventualnim promjenama gore navedenih pojedinosti čim bude upoznat s njima.
                  Dotična država članica bez odlaganja će obavijestiti Komisiju o gore spomenutim pojedinostima i njihovim eventualnim promjenama.
                  Najmanje dva tjedna prije datuma unosa, uvoznik će obavijestiti odgovorno službeno tijelo o objektima iz točke 7. u kojima se će se izvršiti cijepljenje biljaka.

                  6.

                  Inspekcije, uključujući prema potrebi i testiranja, predviđene člankom 13. Direktive 2000/29/EZ i sukladne odredbama ove Odluke, vrše odgovorna službena tijela države članice koja koristi odobrenje, a, prema potrebi, u suradnji s odgovornim službenim tijelima države članice u kojoj će se biljke čuvati.
                  Tijekom tih inspekcija, država(-e) članica(-e) vrši(-e) inspekciju i, prema potrebi, testove radi otkrivanja štetnih organizama iz točke 2. Utvrđena se prisutnost tih štetnih organizama smjesta priopćava Komisiji. Poduzimaju se odgovarajuće radnje da bi se uništili štetni organizmi i, prema potrebi, predmetne biljke.

                  7.

                  Cijepljenje biljaka vrši se samo u objektima koji su službeno registrirani i ovlašteni u smislu ovog odobrenja.
                  Osoba koja namjerava cijepiti biljke mora unaprijed priopćiti ime i adresu vlasnika tog objekta odgovornim službenim tijelima u državi članici u kojoj se objekt nalazi.
                  Ako se mjesto cijepljenja nalazi u državi članici različitoj od države članice koja koristi odobrenje, odgovorna službena tijela države članice koja koristi odobrenje moraju priopćiti odgovornim službenim tijelima države članice u kojoj se vrši cijepljenje biljaka nazive i adrese objekata u kojima će se izvršiti cijepljenje biljaka. Ti se podaci priopćavaju u trenutku primitka prethodne obavijesti od uvoznika iz četvrtog stavka točke 5.

                  8.

                  U objektima iz točke 7.:

                              (a)

                              biljke, za koje je utvrđeno da nisu zaražene štetnim organizmima iz točke 2., mogu se cijepiti na podlogu podrijetlom iz Zajednice. Cijepljene se biljke potom uzgajaju u odgovarajućim uvjetima na prikladnoj hranjivoj podlozi, ali se ne sade, niti se dalje uzgajaju na poljima. Cijepljene se biljke čuvaju u objektu najviše osamnaest mjeseci prije njihova ponovnoga izvoza na odredište izvan Zajednice, kako je predviđeno točkom 9.;

                              (b)

                              tijekom razdoblja nakon cijepljenja i u odgovarajućem vremenu biljke vizualno pregledavaju navedena odgovorna službena tijela države članice u kojoj je izvršeno cijepljenje radi otkrivanja eventualnih štetnih organizama, ili znakova ili simptoma prisutnosti štetnih organizama; kao rezultat dotičnog vizualnog pregleda, svaki se eventualni štetni organizam, koji je uzrok pojave dotičnih znakova ili simptoma, identificira putem odgovarajućeg postupka testiranja;

                              (c)

                              svaka cijepljena biljka, za koju je tijekom pregleda ili testiranja iz točaka (a) i (b) utvrđeno da je zaražena štetnim organizmima navedenima u točki 2. ili koju nije moguće staviti u karantenu, smjesta se uništava pod nadzorom spomenutih odgovornih službenih tijela.

                  9.

                  Sve biljke dobivene uspješnim cijepljenjem pupova iz točke 1. plasiraju se isključivo kao cijepljenje biljke za izvoz u Hrvatsku ili u bivšu jugoslavensku republiku Makedoniju. Odgovorna službena tijela države članice koja koristi ovo odobrenje moraju osigurati službeno uništavanje svih biljaka ili dijelova biljaka koje se na taj način ne izvezu. Potrebno je voditi evidenciju o broju uspješno cijepljenih biljaka, službeno uništenih biljaka i naknadno izvezenih biljaka u Hrvatsku ili u bivšu jugoslavensku republiku Makedoniju. Ti podaci moraju biti dostupni Komisiji.


title: 2003/641/EZ: Odluka Komisije od 5. rujna 2003. o korištenju fotografija u boji ili drugih ilustracija kao zdravstvenih upozorenja na paketima duhanskih proizvoda (priopćena pod brojem dokumenta C(2003) 3184)  Tekst značajan za EGP

text:
               15/Sv. 017

               HR

               Službeni list Europske unije

               83

         32003D0641

               L 226/24

               SLUŽBENI LIST EUROPSKE UNIJE

               05.09.2003.

      ODLUKA KOMISIJE

   od 5. rujna 2003.
   o korištenju fotografija u boji ili drugih ilustracija kao zdravstvenih upozorenja na paketima duhanskih proizvoda
   (priopćena pod brojem dokumenta C(2003) 3184)
   (Tekst značajan za EGP)
   (2003/641/EZ)
   KOMISIJA EUROPSKIH ZAJEDNICA,
   uzimajući u obzir Sporazum o osnivanju Europske zajednice,
   uzimajući u obzir Direktivu br. 2001/37/EZ Europskog parlamenta i Vijeća od 5. lipnja 2001. o usklađivanju zakona i drugih propisa država članica o proizvodnji, predstavljanju i prodaji duhanskih proizvoda (1), a posebno njezin članak 5. stavak 3,
   budući da:

               (1)

               Sukladno Direktivi 2001/37/EZ svaki jedinični paket duhanskih proizvoda, osim duhana za oralnu uporabu i drugih duhanskih proizvoda bez dima te bilo koje vanjsko pakiranje, s izuzetkom dodatnih prozirnih omota, moraju nositi opće upozorenje te dodatno upozorenje s popisa navedenog u Prilogu I. toj Direktivi.

               (2)

               Države članice mogu odlučiti jesu li su zdravstvena upozorenja u obliku fotografija u boji ili drugih ilustracija potrebna na nekima ili svim paketima duhanskih proizvoda, osim duhana za oralnu uporabu i drugih duhanskih proizvoda bez dima.

               (3)

               Tamo gdje države članice traže dodatna upozorenja u obliku fotografija u boji ili drugih ilustracija, one moraju biti u skladu s pravilima koje donosi Vijeće.

               (4)

               Direktiva 2001/37/EZ unijela je nove odredbe o stavljanju naljepnica koje znatno mijenjaju izgled duhanskih paketa, posebno što se tiče veličine upozorenja i njihove grafičke prezentacije. Da bi se iskoristila maksimalna prednost vizualnog utjecaja koji je postignut tim novim oblikovanjem, on bi trebao ostati nepromijenjen određeno vrijeme prije uvođenja fotografija u boji ili drugih ilustracija.

               (5)

               Kao što je pokazalo istraživanje i iskustvo u drugim zemljama koje su usvojile zdravstvena upozorenja s fotografijama u boji, zdravstvena upozorenja koja sadrže fotografije u boji ili druge ilustracije predstavljaju učinkovita sredstva za destimuliranje pušenja i informiranje građana o zdravstvenim rizicima vezanim uz pušenje. Stoga je korištenje fotografija na paketima duhanskih proizvoda ključni element opsežne i integrirane politike kontrole duhana.

               (6)

               S obzirom na kulturološku raznolikost koja postoji u Europskoj uniji, trebalo bi na raspolaganje staviti izbor od nekoliko fotografija u boji ili drugih ilustracija za svako dodatno upozorenje navedeno u Prilogu I. Direktivi 2001/37/EZ.

               (7)

               Kada države članice zahtijevaju zdravstvena upozorenja u obliku fotografija u boji ili drugih ilustracija, trebalo bi osigurati da takvi vizualni elementi ne budu skriveni ili na drugi način oštećeni.

               (8)

               Kada države članice zahtijevaju zdravstvena upozorenja u obliku fotografija u boji ili drugih ilustracija, trebalo bi osigurati prijelazna razdoblja kako bi se omogućilo uvođenje potrebnih promjena u proizvodnji i postupku pakiranja duhanskih proizvoda i za raspolaganjem zaliha. Za duhanske proizvode koji nisu cigarete trebalo bi dopustiti korištenje naljepnica koje se ne mogu ukloniti.

               (9)

               Treba nadgledati uvođenje slikovnih upozorenja i njihovu učinkovitost treba povremeno ispitivati.

               (10)

               Mjere predviđene ovom Odlukom u skladu su s mišljenjem koje je dostavio Odbor osnovan sukladno članku 10. Direktive 2001/37/EZ,

         DONIJELA JE OVU ODLUKU:
   Članak 1.
   Predmet i područje primjene
   1.   Ova Odluka utvrđuje pravila za korištenje fotografija u boji ili drugih ilustracija na paketima duhana koje prikazuju i objašnjavaju zdravstvene posljedice pušenja.
   2.   Ova se Odluka primjenjuje na one države članice koje odluče koristiti fotografije u boji ili ilustracije zajedno s dodatnim upozorenjima koja zahtijeva Direktiva 2001/37/EZ na paketima nekih duhanskih proizvoda ili na svim tipovima duhanskih proizvoda, osim na paketima koji sadrže duhan za oralnu uporabu i druge vrste duhana koje ne proizvode dim.
   3.   Kada države članice zahtijevaju da su zdravstvena upozorenja u obliku fotografija u boji ili drugih ilustracija, one moraju biti sukladne pravilima utvrđenim ovom Odlukom.
   Članak 2.
   Definicije
   Za potrebe ove Odluke primjenjuju se definicije iz članka 2. Direktive 2001/37/EZ.
   Također se primjenjuju i sljedeće definicije:

               1.

               „paket duhanskih proizvoda” znači bilo koji oblik pojedinačnog paketa i bilo koje vanjsko pakiranje koje se koristi u maloprodaji duhanskih proizvoda, s izuzećem dodatnih prozirnih omota;

               2.

               „dodatno upozorenje” znači bilo koje upozorenje iz članka 5. stavka 2. točke (b) i iz Priloga I. Direktivi 2001/37/EZ;

               3.

               „izvorni dokument” znači bilo koji od elektroničkih dokumenata koje je Vijeće stavilo na raspolaganje, a koji sadrži kombinirano upozorenje;

               4.

               „kombinirano upozorenje” znači upozorenje koje se sastoji od fotografije ili bilo koje druge ilustracije i odgovarajućeg teksta dodatnog upozorenja koje je predviđeno člankom 5. stavkom 2. točkom (b) i Prilogom I. Direktivi 2001/37/EZ, kako je sadržano u svakom izvornom dokumentu.

         Članak 3.
   Knjižnica izvornih dokumenata
   1.   Najkasnije do 30. rujna 2004., Komisija dostavlja knjižnicu s prethodno testiranim izvornim dokumentima radi stavljanja na raspolaganje nekoliko fotografija ili drugih ilustracija za svako dodatno upozorenje navedeno u Prilogu I. Direktivi 2001/37/EZ.
   2.   Komisija na zahtjev daje na raspolaganje izvorne dokumente. Komisija daje tehničke specifikacije za ispis i one ne smiju biti izmijenjene ni na koji način.
   3.   Komisiji u pripremi knjižnice izvornih dokumenata pomažu znanstveni i tehnički stručnjaci.
   4.   Odabrani izvorni dokumenti podnose se Odboru određenom prema članku 10. Direktive 2001/37/EZ koji daje mišljenje.
   Članak 4.
   Korištenje kombiniranih upozorenja
   1.   Kada države članice zahtijevaju zdravstvena upozorenja u obliku fotografija u boji ili drugih ilustracija, duhanski paketi za koje su takve fotografije potrebne moraju nositi kombinirano upozorenje uzeto isključivo iz izvornog dokumenta koji daje Komisija, bez ikakve promjene bilo kojih njegovih komponenti.
   Zemlje članice mogu odabrati izvorne dokumente koji su najprilagođeniji potrošačima u njihovim zemljama.
   2.   Kombinirana upozorenja:

               (a)

               izmjenjuju se tako da jamče redovito prikazivanje svih dodatnih upozorenja;

               (b)

               ispisuju se na drugu najvidljiviju površinu paketa duhanskog proizvoda, uzimajući u obzir format i proporcije izvornog dokumenta i grafičku cjelovitost slike i teksta;

               (c)

               prekrivaju cijelo područje rezervirano za dodatno zdravstveno upozorenje i postavljaju paralelno gornjem rubu paketa i u istom smjeru kao i druge informacije na paketu;

               (d)

               umnožavaju se sukladno tehničkim specifikacijama za ispis koje Komisija stavlja na raspolaganje;

               (e)

               uokvirena su crnim okvirom ne tanjim od 3 mm i ne debljim od 4 mm u širini koja ni u kojem smislu ne ometa nijedan tekstualni ili vizualni element kombiniranog upozorenja.

         3.   Kombinirano upozorenje ne smije prekrivati manje od 40 % vanjskog područja druge najvidljivije površine pojedinačnog paketa duhanskog proizvoda. Ovaj se omjer povećava na 45 % za države članice s dva službena jezika i na 50 % za države članice s tri službena jezika.
   Međutim, kod pojedinačnih paketa namijenjenih proizvodima koji nisu cigarete, čija najvidljivija površina prelazi 75 cm2, kombinirano upozorenje mora prekrivati površinu od najmanje 22,5 cm2 druge najvidljivije površine. Ta se površina povećava na 24 cm2 za države članice s dva službena jezika i 26,25 cm2 za države članice s tri službena jezika.
   4.   Kod duhanskih proizvoda koji nisu cigarete, kombinirana upozorenja mogu biti pričvršćena kao naljepnice, pod uvjetom da se takve naljepnice ne mogu skinuti. Umnožavanje kombiniranih upozorenja na naljepnicama mora biti sukladno tehničkim specifikacijama za ispis koje Komisija stavlja na raspolaganje.
   5.   Države članice mogu kao uvjet postaviti da se uz kombinirana upozorenja, izvan okvira za upozorenje, navede upućivanje na tijelo izdavatelja. Nadalje, ako to zahtijevaju države članice, kombinirana upozorenja mogu obuhvaćati druge vizualne elemente kao što su logotipi sa i bez telefonskih brojeva za pomoć pri prestanku pušenja, adresama elektroničke pošte i/ili stranica na Internetu koje su oblikovane za informiranje potrošača o tijelima izdavateljima koji izdaju upozorenje i raspoloživim programima za pružanje podrške onima koji žele prestati pušiti.
   6.   Osim u slučajevima predviđenim u stavku 5., kombinirana upozorenja ne smiju se komentirati, parafrazirati ni na bilo koji način spominjati u bilo kojem obliku na paketu duhanskog proizvoda.
   Članak 5.
   Vizualni integritet kombiniranih upozorenja
   1.   Kombinirana upozorenja:

               (a)

               ispisuju se tako da se ne mogu ukloniti, izbrisati ili na bilo koji način sakriti ili ometati drugim pisanim ili slikovnim porukama ili otvaranjem paketa. Ispis kombiniranih upozorenja na poreznim pečatima ili oznakama cijena pojedinačnih pakiranja je zabranjen;

               (b)

               prikazuju se na način koji osigurava da nijedan tekstualni niti vizualni element kombiniranih upozorenja neće biti oštećen kada se otvori paket.

         2.   Kada države članice odluče zatražiti korištenje kombiniranih upozorenja na paketima duhanskih proizvoda, donose potrebna pravila za sprečavanje korištenja bilo kojeg tipa omota, vrećica, košuljica, kutija ili drugih sredstava koja djelomično ili u potpunosti skrivaju ili ometaju kombinirana upozorenja ili bilo koje njihove elemente.
   3.   Porezni pečati ili oznake cijena ne postavljaju se na način koji djelomično ili u cijelosti skriva ili ometa kombinirana upozorenja ili njihove elemente.
   4.   Upućivanja ili drugi elementi navedeni u članku 4. stavku 5. ne smiju sprečavati ni ograničavati vizualizaciju kombiniranih upozorenja.
   Članak 6.
   Provedba
   Kada države članice odluče zatražiti korištenje kombiniranih upozorenja na paketima duhanskih proizvoda, one donose i objavljuju odredbe potrebne za usklađivanje s ovom Odlukom.
   One te odredbe primjenjuju najranije od 1. listopada. 2004.
   Te odredbe predviđaju odgovarajuća prijelazna razdoblja u svrhu davanja vremena za neophodne promjene u postupcima proizvodnje i pakiranja duhanskih proizvoda i za prodaju zaliha, posebno što se tiče malih i srednjih poduzeća.
   Kada države članice donose ove odredbe, te odredbe prilikom njihove službene objave sadržavaju uputu na ovu Odluku ili se uz njih navodi takva uputa. Države članice određuju načine tog upućivanja.
   Države članice Komisiji dostavljaju tekst odredaba nacionalnog prava koje donesu u području na koje se odnosi ova Odluka i obavješćuju Komisiju svake dvije godine o njihovoj provedbi. Ova informacija trebala bi uključiti procjenu utjecaja koja se odnosi posebno na potrošačke navike, s osobitim naglaskom na djecu i mlade.
   Članak 7.
   Izvješćivanje i prilagodbe
   1.   Najkasnije do 30. rujna 2006. i nakon toga svake dvije godine, Komisija o primjeni ove Odluke obavješćuje Odbor osnovan na temelju članka 10. Direktive 2001/37/EZ. Informacija primljena od strane država članica prema članka 6. četvrtom stavku ove Odluke čini osnovu ovih izvješća.
   2.   Nakon predaje izvješća Komisija posebno označava teme koje se preispituju ili razvijaju s obzirom na ranije iskustvo i nove znanstvene dokaze.
   3.   Znanstveni i tehnički stručnjaci iz članka 11. Direktive 2001/37/EZ mogu pomoći Komisiji u pripremi ovih izvješća.
   4.   Informacije o provedbi ove Odluke također su dio dvogodišnjih izvješća o primjeni Direktive 2001/37/EZ koje Komisija podnosi Europskom parlamentu, Vijeću i Europskom gospodarskom i socijalnom odboru sukladno članku 11. te Direktive.
   Članak 8.
   Adresati
   Ova je Odluka upućena državama članicama.

      Sastavljeno u Bruxellesu 5. rujna 2003.

            Za Komisiju

         David BYRNE

            Član Komisije

      (1)  SL L 194, 18.7.2001., str. 26.


title: 2010/725/EU: Odluka Komisije od 26. studenoga 2010. o izmjeni Priloga I. Odluci 2006/766/EZ u pogledu naslova i unosa za Čile na popis trećih zemalja iz kojih je dozvoljen uvoz živih, smrznutih ili prerađenih školjkaša, bodljikaša, plaštenjaka i morskih puževa za prehranu ljudi (priopćena pod brojem dokumenta C(2010) 8259)  Tekst značajan za EGP

text:
                  03/Sv. 43

                  HR

                  Službeni list Europske unije

                  193

            32010D0725

                  L 312/45

                  SLUŽBENI LIST EUROPSKE UNIJE

            ODLUKA KOMISIJE
      od 26. studenoga 2010.
      o izmjeni Priloga I. Odluci 2006/766/EZ u pogledu naslova i unosa za Čile na popis trećih zemalja iz kojih je dozvoljen uvoz živih, smrznutih ili prerađenih školjkaša, bodljikaša, plaštenjaka i morskih puževa za prehranu ljudi
      (priopćena pod brojem dokumenta C(2010) 8259)
      (Tekst značajan za EGP)
      (2010/725/EU)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 11. stavak 1.,
      budući da:

                  (1)

                  Uredbom (EZ) br. 854/2004 predviđa se da se proizvodi životinjskog podrijetla mogu uvesti samo iz treće zemlje ili dijela treće zemlje koja se nalazi na popisu sastavljenom u skladu s navedenom Uredbom. Njome se također utvrđuju posebni uvjeti za uvoz školjkaša, plaštenjaka, bodljikaša i morskih puževa iz trećih zemalja.

                  (2)

                  Uredbom (EZ) br. 854/2004 predviđa se da se treća zemlja pojavljuje na takvim popisima samo ako kontrola Unije u toj zemlji potvrdi da nadležno tijelo pruža odgovarajuća jamstva kako je određeno u Uredbi (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (2). Posebno se Uredbom (EZ) br. 882/2004 predviđa da se treće zemlje pojavljuju na takvim popisima samo ako njihova nadležna tijela pružaju odgovarajuća jamstva u pogledu usklađenosti ili jednakovrijednosti sa zakonima Unije o hrani i hrani za životinje i zdravstvenim pravilima za životinje.

                  (3)

                  Odluka Komisije 2006/766/EZ od 6. studenoga 2006. o utvrđivanju popisa trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (3) navodi one treće zemlje koje udovoljavaju kriterijima iz Uredbe (EZ) br. 854/2004 i stoga mogu jamčiti da izvoz navedenih proizvoda u Uniju ispunjava sanitarne uvjete utvrđene u zakonodavstvu Unije za zaštitu zdravlja potrošača. Posebno se Prilogom I. navedenoj Odluci određuje popis trećih zemalja iz kojih je dozvoljen uvoz živih, smrznutih ili prerađenih školjkaša, bodljikaša, plaštenjaka i morskih puževa za prehranu ljudi. Na tom se popisu također navode ograničenja u pogledu takvih uvoza iz određenih trećih zemalja.

                  (4)

                  Čile je trenutačno uključen na popis u Prilogu I. Odluci 2006/766/EZ kao treća zemlja iz koje je dozvoljen uvoz školjkaša, bodljikaša, plaštenjaka i morskih puževa za prehranu ljudi, ali takav je uvoz ograničen na smrznute ili prerađene proizvode.

                  (5)

                  Kontrole Unije u Čileu uvedene radi ocjenjivanja postojećeg sustava kontrole koji uređuje proizvodnju školjkaša namijenjenih za izvoz u Uniju, a koje su posljednji put obavljene 2010., zajedno s jamstvima koja pruža nadležno tijelo Čilea, ukazuju na to da su uvjeti koji se primjenjuju u toj trećoj zemlji na rashlađene školjkaše bez utrobe koji pripadaju porodici Pectinidae, divlje ili uzgajane na proizvodnim područjima razreda A te namijenjene izvozu u Uniju jednaki onima utvrđenim u odgovarajućem zakonodavstvu Unije. Zbog toga treba dopustiti uvoz takvih školjkaša iz Čilea.

                  (6)

                  Prilog I. Odluci 2006/766/EZ treba na odgovarajući način izmijeniti.

                  (7)

                  Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU ODLUKU:
      Članak 1.
      Prilog I. Odluci 2006/766/EZ mijenja se kako slijedi:

                  1.

                  naslov Priloga I. zamjenjuje se sljedećim:

                     (*)  Uključujući one obuhvaćene definicijom proizvoda ribarstva u točki 3.1. Priloga I. Uredbi (EZ) br. 853/2004 Europskog parlamenta i Vijeća (SL L 139, 30.4.2004., str. 55.).”"

                  2.

                  unos za Čile zamjenjuje se sljedećim:

                              „CL

                              ČILE

                              Samo smrznuti ili prerađeni školjkaši, bodljikaši, plaštenjaci i morski puževi, te smrznuti češljači (Pectinidae) bez utrobe, divlji ili uzgojeni u proizvodnim područjima klasificiranim kao A, u skladu s točkom A.3. poglavlja II. Priloga II. Uredbi (EZ) br. 854/2004.”

            Članak 2.
      Ova je Odluka upućena državama članicama.

         Sastavljeno u Bruxellesu 26. studenoga 2010.

               Za Komisiju

            John DALLI

               Član Komisije

         (1)  SL L 139, 30.4.2004., str. 206.

         (2)  SL L 165, 30.4.2004.,. str. 1.

         (3)  SL L 320, 18.11.2006., str. 53.


title: 2005/834/EZ: Odluka Vijeća od 8. studenoga 2005. o jednakovrijednosti provjera postupaka održavanja sorata provedenih u određenim trećim zemljama i o izmjeni Odluke 2003/17/EZ

text:
                  03/Sv. 58

                  HR

                  Službeni list Europske unije

                  199

            32005D0834

                  L 312/51

                  SLUŽBENI LIST EUROPSKE UNIJE

            ODLUKA VIJEĆA
      od 8. studenoga 2005.
      o jednakovrijednosti provjera postupaka održavanja sorata provedenih u određenim trećim zemljama i o izmjeni Odluke 2003/17/EZ
      (2005/834/EZ)
      VIJEĆE EUROPSKE UNIJE,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 16. stavak 1.,
      uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 16. stavak 1.,
      uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (3), a posebno njezin članak 22. stavak 1. točku (b),
      uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (4), a posebno njezin članak 23. stavak 1.,
      uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (5), a posebno njezin članak 37. stavak 1. točku (b),
      uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (6), a posebno njezin članak 20. stavak 1.,
      uzimajući u obzir prijedlog Komisije,
      budući da:

                  (1)

                  Odlukom 97/788/EZ (7) Vijeće je utvrdilo da službene provjere postupaka održavanja sorata obavljene u određenim trećim zemljama pružaju ista jamstva kao one koje provode države članice.

                  (2)

                  Vidljivo je da te provjere i dalje pružaju ista jamstva kao one koje provode države članice. Te se provjere, stoga, i dalje trebaju smatrati jednakovrijednima.

                  (3)

                  Odluka 97/788/EZ prestala je važiti 30. lipnja 2005. Kako bi se izbjegao prekid trgovine s tim trećim zemljama, ova Odluka treba stupiti na snagu od 1. srpnja 2005.

                  (4)

                  Ova Odluka ne smije biti prepreka da Zajednica poništi utvrđenu jednakovrijednost ili odbije produljiti njezin rok valjanosti ako nisu ili ako više nisu ispunjeni uvjeti na kojima se ona temelji.

                  (5)

                  Mjere potrebne za primjenu ove Odluke trebaju se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (8).

                  (6)

                  Direktivom 2004/117/EZ (9) prošireno je područje primjene režima Zajednice za jednakovrijednost sjemena na sve kategorije sjemena, uključujući sjeme generacija koje prethode osnovnom sjemenu. U skladu s tim, primjereno je izmijeniti Odluku 2003/17/EZ (10) radi usklađivanja njezinih odredaba s izmijenjenim odredbama Direktiva o stavljanju sjemena na tržište,

            DONIJELO JE OVU ODLUKU:
      Članak 1.
      Službene provjere postupaka održavanja sorata, koje u trećim zemljama obavljaju ustanove navedene u Prilogu, za vrste obuhvaćene direktivama navedenima za svaku od tih zemalja moraju pružati ista jamstva kao one koje obavljaju države članice.
      Članak 2.
      Izmjene Priloga, osim onih koje se odnose na prvi stupac tablice, moraju se usvojiti u skladu s postupkom iz članka 3. stavka 2.
      Članak 3.
      1.   Komisiji pomaže Stalni odbor za sjeme i reprodukcijski materijal u poljoprivredi, hortikulturi i šumarstvu, osnovan člankom 1. Odluke 66/399/EEZ (11), dalje u tekstu: „Odbor”.
      2.   Prilikom upućivanja na ovaj stavak, primjenjuju se članci 4. i 7. Odluke 1999/468/EZ.
      Rok utvrđen u članku 4. stavku 3. Odluke 1999/468/EZ utvrđuje se na mjesec dana.
      3.   Odbor donosi svoj poslovnik.
      Članak 4.
      U Odluci 2003/17/EZ, članci 1. i 2. zamjenjuju se sljedećim:

         „Članak 1.
         Inspekcije na terenu nad sjemenskim usjevima vrsta navedenih u Prilogu I. provedene u trećim zemljama navedenima u tom Prilogu smatraju se jednakovrijednima onim inspekcijama na terenu provedenima u skladu s direktivama 66/401/EEZ, 66/402/EEZ, 2002/54/EZ i 2002/57/EZ pod uvjetom da:

                     a)

                     ih službeno provode ustanove navedene u Prilogu I. ili se provode pod službenim nadzorom tih ustanova;

                     b)

                     ispunjavaju uvjete utvrđene u točki A Priloga II.

               Članak 2.
         Sjeme vrsta navedenih u Prilogu I., koje je proizvedeno u trećim zemljama navedenima u tom Prilogu i koje su službeno certificirale ustanove navedene u tom Prilogu, smatra se jednakovrijednim sjemenu koje je u skladu s direktivama 66/401/EEZ, 66/402/EEZ, 2002/54/EZ i 2002/57/EZ, ako ono ispunjava uvjete utvrđene u točki B Priloga II.”

      Članak 5.
      Ova se Odluka primjenjuje od 1. srpnja 2005.
      Međutim, članak 4. primjenjuje se od 1. listopada 2005.
      Članak 6.
      Ova je Odluka upućena državama članicama.

         Sastavljeno u Bruxellesu 8. studenoga 2005.

               Za Vijeće

               Predsjednik

            G. BROWN

         (1)  SL 125, 11.7.1966., str. 2298/66. Direktiva kako je zadnje izmijenjena Direktivom 2004/117/EZ (SL L 14, 18.1.2005., str. 18.).

         (2)  SL 125, 11.7.1966., str. 2309/66. Direktiva kako je zadnje izmijenjena Direktivom 2004/117/EZ.

         (3)  SL L 193, 20.7.2002., str. 1. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća (SL L 268, 18.10.2003., str. 1.).

         (4)  SL L 193, 20.7.2002., str. 12. Direktiva kako je zadnje izmijenjena Direktivom 2004/117/EZ.

         (5)  SL L 193, 20.7.2002., str. 33. Direktiva kako je zadnje izmijenjena Direktivom 2004/117/EZ.

         (6)  SL L 193, 20.7.2002., str. 74. Direktiva kako je zadnje izmijenjena Direktivom 2004/117/EZ.

         (7)  SL L 322, 25.11.1997., str. 39. Odluka kako je zadnje izmijenjena Odlukom Komisije 2004/120/EZ (SL L 36, 7.2.2004., str. 57.).

         (8)  SL L 184, 17.7.1999., str. 23.

         (9)  SL L 14, 18.1.2005., str. 18.

         (10)  SL L 8, 14.1.2003., str. 10. Odluka kako je zadnje izmijenjena Uredbom (EZ) br. 885/2004 (SL L 168, 1.5.2004., str. 1.).

         (11)  SL 125, 11.7.1966., str. 2289/66.

         PRILOG

                     Država (*)

                     Tijelo odgovorno za provođenje provjera

                     Direktive

                     AR

                     Secretaría de Agricultura, Ganadería, PESCA y Alimentación, Buenos Aires

                     66/401/EEZ
                     66/402/EEZ
                     2002/54/EZ
                     2002/57/EZ

                     AU

                     Australian Seeds Authority, Victoria

                     66/401/EEZ
                     2002/55/EZ
                     2002/57/EZ

                     BG

                     Ministarstvo poljoprivrede i šumarstva, Sofija

                     66/401/EEZ
                     66/402/EEZ
                     2002/54/EZ
                     2002/55/EZ
                     2002/57/EZ

                     CA

                     Canadian Food Inspection Agency, Ottawa

                     66/401/EEZ
                     66/402/EEZ
                     2002/54/EZ
                     2002/57/EZ

                     CH

                     Eidgenössische Forschungsanstalt für Agrarökologie und Landbau (FAL) Zürich Station Fédérale de Recherches en Production Végétale de Changins (RAC), Nyon

                     2002/55/EZ

                     CL

                     Servicio Agrícola y Ganadero, Santiago

                     66/401/EEZ
                     66/402/EEZ
                     2002/54/EZ
                     2002/57/EZ

                     CS

                     Državni laboratorij za ispitivanje sjemena, Novi Sad

                     66/401/EEZ
                     66/402/EEZ
                     2002/54/EZ
                     2002/57/EZ

                     HR

                     Zavod za sjemenarstvo i rasadničarstvo, Osijek

                     66/401/EEZ
                     66/402/EEZ
                     2002/54/EZ
                     2002/57/EZ

                     IL

                     Ministarstvo poljoprivrede Bet-Dagan

                     66/401/EEZ
                     66/402/EEZ
                     2002/54/EZ
                     2002/55/EZ
                     2002/57/EZ

                     JP

                     Ministarstvo poljoprivrede, šumarstva i ribarstva, 1-2-1 Kumigaseki, Chiyodaku, Tokyo

                     2002/55/EZ

                     KR

                     Ministarstvo poljoprivrede, šumarstva i ribarstva, Odjel za povrće, Seoul

                     2002/55/EZ

                     MA

                     Ministère de l’agriculture et de la mise en valeur agricole, Rabat

                     66/401/EEZ
                     66/402/EEZ
                     2002/55/EZ
                     2002/57/EZ

                     NZ

                     Ministry of Agriculture and Fisheries, Wellington

                     66/401/EEZ

                     RO

                     Ministarstvo poljoprivrede i prehrane, Bukurešt

                     2002/57/EZ

                     TW

                     Vijeće za poljoprivredu, Odjel za prehranu i poljoprivredu, Taipei

                     2002/55/EZ

                     US

                     United States Department of Agriculture, Beltsville, Maryland

                     66/401/EEZ
                     66/402/EEZ
                     2002/54/EZ
                     2002/55/EZ
                     2002/57/EZ

                     UY

                     Ministerio de Ganadería, Agricultura y PESCA, Montevideo

                     66/401/EEZ
                     66/402/EEZ
                     2002/54/EZ
                     2002/57/EZ

                     ZA

                     Department of Agriculture, Pretoria (Tshwane)

                     66/401/EEZ
                     66/402/EEZ
                     2002/57/EZ

            (*)  AR — Argentina, AU — Australija, BG — Bugarska, CA — Kanada, CH — Švicarska, CL — Čile, CS — Srbija i Crna Gora, HR — Hrvatska, IL — Izrael, JP — Japan, KR — Republika Koreja, MA — Maroko, NZ — Novi Zeland, RO — Rumunjska, TW — Tajvan, US — Sjedinjene Američke Države, UY — Urugvaj, ZA — Južna Afrika.